**Máximo Francisco Repilado Muñoz**, nado en Siboney, Santiago de Cuba, o 18 de novembro de 1907 e finado na Habana o 14 de xullo de 2003, coñecido artisticamente como **Compay Segundo**, foi un músico e compositor cubano cunha ampla traxectoria mundial.

Converteuse nun compositor e intérprete moi coñecido. Comezou a tocar a guitarra, o tres cubano, o clarinete e o bongó. Tamén tocou a conga ou tumbadora.

Foi o creador da melodía *Chan-chan*, e inventor do *armónico*, un híbrido de sete cordas entre a guitarra española e o tres cubano. Este instrumento tenta imitar o timbre do tres engadindo unha corda de oitava na terceira corda (sol). A súa afinación é a mesma que a da guitarra. Primeira corda mi, segunda si, terceira sol (corda de dobre oitava) e re, la, mi, afinadas unha oitava por riba da afinación propia da guitarra.

Traxectoria
-----------

Nado nunha humilde familia labrega, comezou a traballar moi novo, o que non lle impediu aprender a tocar a guitarra e o tres cubano de oído. Cando o seu pai foi despedido do ferrocarril no que traballaba, trasladouse coa súa familia a Santiago, capital da provincia, e aínda que comezou a traballar como barbeiro, sabía xa daquela que o seu futuro ía cara á música. Con outros rapaces da cidade fundou o sexteto Los Seis Ases, e sendo aínda pequeno comezou a tocar o clarinete, que lle comprou ao seu dono liando tabaco na súa propiedade.

Comezou a súa carreira musical moi novo cando compuxo as súas primeiras cancións e nos anos trinta formou parte de diversas agrupacións artísticas de Santiago como o Cuarteto Trobadores Orientales e o Cuarteto Hatuey. Tamén foi vocalista do conxunto de Miguel Matamoros.

En 1948, Repilado, como segunda voz e tocador de tres, fundou o dúo Los Compadres con Lorenzo Hierrezuelo. Lorenzo, como primeiro vocal, chamábase Compay Primo e Repilado, como fixo a segunda voz, adoptou o alcume de **Compay Segundo**. Los Compadres constituíron un fenómeno de popularidade que se prolongou até 1955 cando Reinaldo Hierrezuelo, irmán de Lorenzo, substituíu a Compay Segundo que á súa vez formou un novo grupo ao que bautizou como 'Compay Segundo y sus muchachos'.

Gañou fama internacional en 1997 coa súa participación no álbum *Buena Vista Social Club*, que gañou varios premios Grammy, e coa súa aparición na película homónima dirixida por Wim Wenders. En 1998 tocou no Teatro Olympia de París, e en abril de 2002, compartiu o escenario do Palais des congrès de Paris, co tamén destacado soneiro Adalberto Álvarez nun concerto homenaxe á contribución sonora de Cuba no 20 aniversario da fundación de Radio Latina.

Nos últimos anos, actuou ante millóns de espectadores e gravou nove álbums.

Colaborou con Carlos Núñez gravando e tocando en directo "Para Vigo me voy" de Ernesto Lecuona.

Non puido cumprir o seu soño de chegar á idade alcanzada pola súa avoa, que era escrava e morreu libre aos 106 anos. Morreu na Habana por mor dunha insuficiencia renal aos 95 anos. O seu conxunto, conservando o seu nome como conxunto Compay Segundo, continuou facendo concertos e en 2019 visitaron Ribadeo participando no festival Ribadeo Indiano.

Discografía
-----------

* 1942-1955
	+ "Sentimiento Guajiro"
	+ "Cantando en el Llano"
	+ "Compay Segundo y Compay Primo"
	+ "Mi Son Oriental"
	+ "Los Reyes del Son"
	+ "Los Compadres"

* 1956-1995
	+ "Balcón De Santiago"
	+ "Balcón De Santiago (Reedición)"
	+ "Saludo, Compay"

* 1996-2002
	+ "Cien Años de Son" (1996)
	+ "Yo Vengo Aqui" (1996)
	+ "Son del Monte" (1996)
	+ "Musique Traditionelle Cubaine" (1997)
	+ "Buena Vista Social Club" (1997)
	+ "Antología" (1997)
	+ "Lo Mejor de la Vida" (1998)
	+ "Calle Salud" (1999)
	+ "Yo Soy Del Norte" (2000)
	+ "Las Flores de la Vida" (2000)
	+ "Antología" (2001)
	+ "Duets" (2002)

* 2007
	+ "Cien Años. 100th Birthday Celebration" (3CD+DVD)

Galería
-------

* 
* 
* 
* 
*

Notas
-----

1. ↑  "RPP Noticias: Cantautor Compay Segundo está delicado de salud". 2003. Arquivado dende o orixinal o 2003-07-29. Consultado o 2022-04-15.
2. ↑  "Compay Segundo". *biografiasyvidas.com* (en castelán).
3. ↑  "Compay Segundo - EcuRed" (en castelán). Consultado o 2022-04-15.
4. ↑  "Para Vigo me voy - Carlos Núñez + Compay Segundo". Consultado o 2023-02-18.
5. ↑  "Un tabaquero de 95 años de edad". Arquivado dende o orixinal o 28 de setembro de 2007. Consultado o 24 de xullo de 2007.
6. ↑  "Grupo Compay Segundo ; Ribadeo Indiano". *indiano.ribadeo.org*. 2019-06-26. Consultado o 2023-02-18.
7. ↑  "O grupo Compay Segundo, en Ribadeo o 14 de xullo - Novas. Concello de Ribadeo". *www.ribadeo.gal*. Arquivado dende o orixinal o 18 de febreiro de 2023. Consultado o 2023-02-18.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Compay Segundo Modificar a ligazón no Wikidata*** |

### Ligazóns externas

* Biografía e fotos de Compay Segundo en lahuellasonora.com Arquivado 04 de marzo de 2016 en Wayback Machine. Arquivado
* Buena Vista Social *(en inglés)*
* Compay Segundo en YouTube

|  |  |
| --- | --- |
| Control de autoridades | 
* Wd: Q316102
* WorldCat
* VIAF: 6875149108418468780008
* Allmovie: p267932
* AllMusic: mn0000942252
* AlloCiné: 16431
* BIBSYS: 1096421
* BNE: XX1318211
* BNF: 13994342q
* CANTIC: a10353422
* DeutscheBio: 124946135
* Discogs: 140141
* EBID: ID
* Europeana: ID
* FAST: 421196
* Filmportal: ID
* GEC: 0278200
* Genius: Compay-segundo
* GND: 124946135
* ICCU: LO1V184805
* IMDb: nm0782158
* ISNI: 0000000122799034
* LCCN: no98100767
* MusicBrainz: ID
* NKC: js20031027008
* NNDB: 000023711
* NTA: 185483305
* SELIBR: 257585
* Songkick: 61748
* SUDOC: 079505597
* TMDb: 1326545

 |